To personer er kommet svært til skade i forbindelse med et trafikuheld tirsdag eftermiddag, hvor to biler kørte frontalt sammen på Hjedsbækvej mellem Suldrup og Støvring. - De bliver kørt på sygehuset med eskorte. Vi ved, at de er svært tilskadekomne, siger vagtchef Per Jørgensen fra Nordjyllands Politi. Ulykken skete tirsdag eftermiddag ved 15-tiden, og vejen er spærret omkring ulykkesstedet, mens oprydningsarbejdet er i gang. Det er endnu uvist, hvad der forårsagede ulykken.

Opsummering:
To personer er kommet svært til skade ved et færdselsuheld mellem Suldrup og Støvring.